钦定古今图书集成/明伦汇编/人事典/第057卷 > 孔丛子 > 《幽思赋》前人
## 钦定古今图书集成/明伦汇编/人事典/第057卷 > 孔丛子 > 《幽思赋》前人

倚高台之曲隅，处幽僻之闲深。望翔云之悠悠，羌朝
霁而夕阴。顾秋华而零落，感岁暮而伤心。观跃鱼于
南沼，聆鸣鹤于北林。搦素笔而慷慨，扬《大雅》之哀吟。
仰清风以叹息，寄余思于悲弦。信有心而在远，重登
高以临川。何余心之烦错，宁翰墨之能传。